স্টাফ রিপোর্টার ॥ শায়েস্তাগঞ্জে ভুয়া এমবিবিএস ডিগ্রিধারী ডাক্তার খুর্শেদ আলমকে (৩৮) ৫০ হাজার টাকা জরিমানা করেছেন ভ্রাম্যমান আদালত। গতকাল দুপুর সাড়ে ১২টার দিকে নির্বাহী বিচারক একেএম সাইফুল আলম এর নেতৃত্বে শায়েস্তাগঞ্জ পৌরসভার দাউদনগর বাজার এলাকায় চিশতিয়া জেনারেল হাসপাতাল এন্ড ডায়াগনস্টিক হাসপাতালে ভ্রাম্যমান আদালত অভিযান পরিচালনা করে। অভিযানকালে ওই হাসপাতালের ভূয়া এমবিবিএস ডাক্তার খুর্শেদ আলমকে ৫০ হাজার জরিমানা করেন। স্থানীয় সূত্রে জানা যায়, খুর্শেদ আলম দীর্ঘদিন ধরে ওই এলাকার কে আলী প্লাজার দ্বিতীয় তলায় অবস্থিত চিশতিয়া জেনারেল হাসপাতাল এন্ড ডায়াগনস্টিক সেন্টারে রোগী দেখে আসছেন। বিষয়টি প্রশাসনের নজরে আসলে গতকাল ভ্রাম্যমান আদালত অভিযান পরিচালনা করেন। খুর্শেদ আলমের সকল অবৈধ কাগজপত্র জব্দ করে মেডিকেল এবং ডেন্টাল আইন-২০১০ এর ২৯ ধারায় এ জরিমানা করা ...